Az országos főállatorvos megszüntette a kötelező zártan tartást

A járványügyi helyzet kedvező alakulásának köszönhetően dr. Pásztor Szabolcs országos főállatorvos visszavonta a baromfik zártan tartására vonatkozó előírást. Fontos azonban, hogy továbbra is érvényben marad a zártan etetés és itatás kötelezettsége, a járványvédelmi minimum feltételek betartása pedig elengedhetetlen az újabb kitörés megelőzéséhez.

A Nemzeti Élelmiszerlánc-biztonsági Hivatal (Nébih) laboratóriuma április vége óta nem mutatott ki újabb madárinfluenza fertőzést a baromfikban. A járványhelyzet ilyetén kedvező alakulása miatt az országos főállatorvos – június 16-án megjelent legújabb határozatában – visszavonta a baromfik kötelező zártan tartására vonatkozó országos előírást.

Fontos, hogy az állattartók továbbra is betartsák a járványvédelmi minimum feltételeket, ezzel minimalizálva annak kockázatát, hogy a madárinfluenza betegség újból megjelenjen hazánkban. Érvényben maradnak továbbá a zártan etetést és itatást előíró rendelkezések, valamint a takarmányt is zárt helyen kell tárolni.

A gazdák az előírásokról a Nébih tematikus aloldalán tájékozódhatnak (https://portal.nebih.gov.hu/madarinfluenza).

Kapcsolódó anyagok: Az Országos Főállatorvos 1/2023. számú határozata

Sajtókapcsolat:

* nebih@nebih.gov.hu

Eredeti tartalom: Nemzeti Élelmiszerlánc-biztonsági Hivatal

Továbbította: Helló Sajtó! Üzleti Sajtószolgálat

Ez a sajtóközlemény a következő linken érhető el:https://hellosajto.hu/3734/az-orszagos-foallatorvos-megszuntette-a-kotelezo-zartan-tartast/